Diari Oficial de la Generalitat Valenciana


Sumari del DOGV 6477, del 10-03-2011 (2011/2713)

Informació pública del Projecte de Reparcel·lació de l'Actuació Integrada SGES 2.2.
-----------------------------------------------------------------------------------

### Dades del document

Número de DOGV
:   6477

Data del DOGV
:   10-03-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/2713


Data del document
:   04-03-2011

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * pla d'urbanisme
    * administració local

Informació pública del Projecte de Reparcel·lació de l'Actuació Integrada SGES 2.2. [2011/2713]  
Pel present edicte comunique que l'alcalde president, en virtut de les atribucions que li confereix la legislació vigent, ha dictat, en data 4 de febrer de 2011, la següent:  
Resolució de l'Alcaldia núm. 000127.  
Assumpte: exp. 13/5046 DR. SGES.2.2. Projecte de reparcel·lació. Obertura d'informació pública.  
Primer. Sotmetre al tràmit d'informació pública el Projecte de Reparcel·lació de l'Actuació Integrada denominada SGES 2.2, presentat per l'agent urbanitzador en aquest Ajuntament, en data 11 de maig de 2010, número RE 30.200, mitjançant un edicte publicat en el Diari Oficial de la Comunitat Valenciana; s'indica la possibilitat de formular al·legacions per qualsevol interessat durant el termini d'un mes, comptat des de la publicació. A la documentació esmentada és necessari afegir els següents condicionants modificatius d'aquesta:  
1. S'hauran de corregir les discrepàncies següents:  
El de la delimitació de propietats (pla 2 - topogràfic) i el de finques aportades (pla 3-aportades).  
En pla núm. 3 - aportades no consta l'aportació núm. 8 i la seua superfície corresponent en el quadre.  
En la relació de finques aportades (pàg. 15 a 21) no s'indica la superfície registral i la superfície afectada per l'actuació, a l'efecte de determinar les restes de finques (excepte en la 6 i 7) que consten en les pàgines 32 i 33 (falta descripció de resta de finca 1).  
En les finques resultants (pla 4) no consta la superfície de núm. 8.   
2. En la finca de resultat núm. 3 s'haurà d'indicar l'obligació que té el seu titular de suportar els ajustos de superfície en la parcel·la indicada que siguen necessaris per a la correcta ubicació del CT segons les exigències de l'empresa subministradora. La menció d'aquesta obligació es podrà eliminar, amb l'autorització prèvia municipal, quan existisca ratificació expressa de la companyia subministradora que confirme que les dimensions de la parcel·la de resultat núm. 8 tal com està proposada són suficients per a la prestació del servei.  
3. Es fa constar expressament la necessària reposició de la tanca de la resta de la parcel·la núm. 1.  
4. Els imports dels cànons d'obres d'urbanització exteriors són els següents:  
Cànon de duplicació del vial internuclis: 50.538,17 euros.  
Cànon d'abastiment d'aigua: 16.978,46 euros.  
Cànon d'evacuació d'aigües pluvials: sense definició certa i només estimada.  
Imports que obliguen a reajustar el compte de liquidació provisional.  
5. Es modifiquen les pàgines 5 i 18, en el sentit de considerar la parcel·la d'aportació núm. 4 com de titularitat dubtosa.  
Es modifica la pàgina 27, en el sentit de fixar com a adjudicatari l'Ajuntament de Sagunt, en la condició d'administrador fiduciari, donada la condició de titularitat dubtosa de la parcel·la d'aportació en què se subroga.  
Segon. Remetre notificació amb el contingut d'aquest als titulars registrals i cadastrals afectats per l'actuació.  
Sagunt, 4 de febrer de 2011.- L'alcalde: Alfredo Castelló Sáez.